Normando antigo: con nuclios principals en Caen y Roan. La conquiesta normanda d'Anglaterra levó muitos aristocratas charrants de lo normando a las Islas Britanicas. La mes gran part de las palabras normandas de l'anglés reflectan esta influencia, que esdevinió un conducto pa la introducción en lo reino anglo-normando, como fizo lo control anglo-normando d'Anchú y Gascunya y otras posesions continentals. L'anglo-normando estió un luengache que reflectaba una cultura común en las dos marguins de la canal. A la fin, lo luengache declinó y cayó, esdevenindo lo francés legal (Law French), una cherga charrada por advogaus que se feba servir en lo dreito anglés dica lo reinau de Carlos II d'Anglaterra. Lo normando, manimenos, encara existe en Normandía y las Islas de la Canal como luengache rechional, siguiendo lo mesmo proceso de desaparición que afecta a las luengas d'Oïl en territorio francés.